A4-0387/97

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή και Κοινωνική Επιτροπή και την Επιτροπή των Περιφερειών σχετικά με τη συγκριτική αξιολόγηση των ανταγωνιστικών επιδόσεων - θέσπιση ενός μέσου στη διάθεση των επιχειρήσεων και των δημόσιων αρχών (COM(97)0153 - C4-0387/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0153 - C4-0387/97),

- έχοντας υπόψη το ψήφισμά του της 9ης Απριλίου 1997 σχετικά με την ανακοίνωση της Επιτροπής για τη συγκριτική αξιολόγηση των ανταγωνιστικών επιδόσεων της Ευρωπαϊκής Βιομηχανίας (COM(96)0463 - C4-0622/96) ((ΕΕ C 132, 28.4.1997, σελ. 106)),

- έχοντας υπόψη το ψήφισμά του της 29η Ιουνίου 1995 σχετικά με την ανακοίνωση της Επιτροπής για μια πολιτική της βιομηχανικής ανταγωνιστικότητας στην Ευρωπαϊκή Ένωση (COM(94)0319 - C4-0140/94 ((ΕΕ C 183 της 17.7.95, σελ. 26.)),

- έχοντας υπόψη το ψήφισμά του της 9ης Μαρτίου 1994 σχετικά με το Λευκό Βιβλίο για την ανάπτυξη, την ανταγωνιστικότητα και την απασχόληση ((COM(93)0700 - C3-0509/93) ((ΕΕ C 91, της 28.3.94, σελ. 124)),

- έχοντας υπόψη τα πορίσματα του Ευρωπαϊκού Συμβουλίου του Δουβλίνου και του Ευρωπαϊκού Συμβουλίου του Άμστερνταμ,

- έχοντας υπόψη τα πορίσματα των Συμβουλίων Βιομηχανίας της 14ης Νοεμβρίου 1996 και 24ης Απριλίου 1997,

- έχοντας υπόψη τις εκθέσεις της Συμβουλευτικής Ομάδας για τα θέματα ανταγωνιστικότητας,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0387/97),

Α. εκτιμώντας ότι η συγκριτική αξιολόγηση των ανταγωνιστικών επιδόσεων στα τρία επίπεδα (επίπεδο επιχειρήσεων, κλαδικό επίπεδο και επίπεδο όρων- πλαισίου) μπορεί να στηρίξει την ανάπτυξη της στρατηγικής της Ευρωπαϊκής Ένωσης για την απασχόληση και να αυξήσει τη γενική οικονομική ανταγωνιστικότητα και να συμβάλει στην οικονομική σύγκλιση μειώνοντας το χάσμα της παραγωγικότητας και τις οικονομικές ανισότητες[semigr ]

Β. εκτιμώντας ότι η ανακοίνωση της Επιτροπής σχετικά με την συγκριτική αξιολόγηση της ανταγωνιστικότητας της Ευρωπαϊκής Βιομηχανίας και το ψήφισμα του Ευρωπαϊκού Κοινοβουλίου σχετικά με την ανακοίνωση αυτή εντόπισαν ορισμένες ελλείψεις που εμφανίζουν οι ευρωπαϊκές οικονομικές επιδόσεις, οι οποίες είναι το αποτέλεσμα πολλαπλών παραγόντων (κόστος, παραγωγικότητα, μακρο-οικονομικό πλαίσιο) που επέδρασαν αρνητικά στο σύνολο της ευρωπαϊκής οικονομίας και οι αιτίες των οποίων πρέπει να καταπολεμηθούν[semigr ]

Γ. εκτιμώντας ότι το ποσοστό διαρθρωτικής ανεργίας στην Ευρωπαϊκή Ένωση αυξάνεται κανονικά με αποτέλεσμα στο τέλος κάθε περιόδου ύφεσης τα εναπομένοντα επίπεδα ανεργίας να είναι υψηλότερα από εκείνα της αρχής,

Δ. εκτιμώντας ότι η συγκριτική αξιολόγηση των ανταγωνιστικών επιδόσεων μπορεί να επιτύχει μόνο μέσα από μια σφαιρική συνεργασία στην οποία θα συμμετέχουν όλοι οι κοινωνικοί εταίροι, ιδιαίτερα οι συνδικαλιστικές ενώσεις και οι ΜΜΕ, καθώς και οι εκπρόσωποι του βιοποριστικού κλάδου και της δημόσια διοίκησης, οι οποίοι θα πρέπει να καταβάλουν κάθε δυνατή προσπάθεια ώστε να θεσπιστεί ένα ευνοϊκό περιβάλλον για την ανάπτυξη των επιχειρήσεων[semigr ]

1. επικροτεί την ανακοίνωση της Επιτροπής σχετικά με τη συγκριτική αξιολόγηση των ανταγωνιστικών επιδόσεων - θέσπιση ενός μέσου στη διάθεση των επιχειρήσεων και των δημόσιων αρχών[semigr ]

2. επικροτεί τις παρατηρήσεις της Επιτροπής ότι δηλαδή η συγκριτική αξιολόγηση των ανταγωνιστικών επιδόσεων και κυρίως η υλοποίηση των απαιτούμενων μεταβολών για την βελτίωση της ανταγωνιστικότητας, όπως αυτές καθορίζονται από τα αποτελέσματα της συγκριτικής αξιολόγησης, δεν αποτελούν πρακτικές της μιας φοράς και περιορισμένου χρόνου αλλά πρέπει να θεωρούνται μόνιμες και συνεχείς[semigr ]

3. επικροτεί την πρόθεση της Επιτροπής να δημιουργήσει ένα ευρωπαϊκό δίκτυο εμπειρογνωμοσύνης για επιχειρήσεις προκειμένου να εξασφαλισθεί η ύπαρξη συναφών, αξιόπιστων και ισοδύναμων υπηρεσιών, ιδιαίτερα για μικρομεσαίες επιχειρήσεις, σε ολόκληρη την Ευρωπαϊκή Ένωση[semigr ]

4. επικροτεί τη δέσμευση της Επιτροπής για στήριξη της συγκριτικής αξιολόγησης των ανταγωνιστικών επιδόσεων με την κατάρτιση ετήσιου προϋπολογισμού ή πολυετούς προγράμματος, ανάλογα με το ποια δράση θα αποδειχθεί καταλληλότερη μέσα από την πείρα[semigr ]

5. επικροτεί την εξαγγελία της Επιτροπής για σύσταση μιας Ομάδας Υψηλού Επιπέδου για τη συγκριτική αξιολόγηση των ανταγωνιστικών επιδόσεων, που θα απαρτίζεται από διευθυντικά στελέχη επιχειρήσεων, εκπροσώπους των Εμπορικών Επιμελητηρίων και των επαγγελματικών οργανώσεων, συνδικαλιστικών ενώσεων, ενώσεων των καταναλωτών και της κοινωνίας[semigr ] επισημαίνει ότι είναι ιδιαιτέρως σημαντικό να χρησιμοποιεί η Ομάδα Υψηλού Επιπέδου στατιστικά στοιχεία της καλύτερης δυνατής ποιότητας και, προς τον σκοπό αυτόν, εφιστά την προσοχή στις δυνατότητες της Eurostat[semigr ]

6. πιστεύει ότι θα καταστεί περισσότερο κατανοητή η πρόσθετη αξία της συγκριτικής αξιολόγησης των ανταγωνιστικών επιδόσεων για την Ευρωπαϊκή Ένωση, εάν ληφθούν υπόψη ως προτεραιότητα οι ιδιαίτερες ανάγκες των μικρομεσαίων επιχειρήσεων και ζητεί συγκεκριμένα να συμμετάσχουν άμεσα οι μικρομεσαίες επιχειρήσεις στην Ομάδα Υψηλού Επιπέδου, τούτο δε μέσω ειδικής αντιπροσωπευτικής εκπροσώπησης των ΜΜΕ, καθώς και με τη δημιουργία του Ευρωπαϊκού Δικτύου εμπειρογνωμοσύνης για τη συγκριτική αξιολόγηση των ανταγωνιστικών επιδόσεων[semigr ]

7. ζητεί να συμμετάσχει άμεσα στο έργο της Ομάδας Υψηλού Επιπέδου με την παρουσία ενός μικρού βαθμού ευρωβουλευτών που θα έχουν το καθεστώς παρατηρητή, και ζητεί να προσκαλείται το Ευρωπαϊκό Κοινοβούλιο να συμμετέχει στην ετήσια τριμερή επιτροπή που διοργανώνει επισκέψεις συγκριτικής αξιολόγησης των ανταγωνιστικών επιδόσεων στην Ιαπωνία και τις Ηνωμένες Πολιτείες της Αμερικής[semigr ]

8. εκτιμά ότι πρέπει να δοθεί ιδιαίτερη προσοχή στην εφαρμογή της συγκριτικής αξιολόγησης των ανταγωνιστικών επιδόσεων σε επίπεδο όρων-πλαισίου, καθότι αποτελούν τη βάση για τη δημιουργία ευνοϊκού οικονομικού, κοινωνικού και νομοθετικού περιβάλλοντος για την ανταγωνιστική λειτουργία των επιχειρήσεων, για την πραγματοποίηση επενδύσεων και για την ενθάρρυνση των οικονομικών δραστηριοτήτων[semigr ]

9. Ζητεί από όλα τα κράτη μέλη να καταβάλουν κάθε δυνατή προσπάθεια για να συμμετάσχουν πλήρως στις πρωτοβουλίες της Επιτροπής και συγκεκριμένα στο πειραματικό σχέδιο. Το εν λόγω πειραματικό σχέδιο πρέπει να αναπτυχθεί περαιτέρω ώστε να συμπεριλάβει τη συγκριτική αξιολόγηση της βιομηχανικής ανταγωνιστικότητας στιε ευρωπαϊκές πολιτικές για την ανταγωνιστικότητα[semigr ]

10. απορρίπτει οποιοδήποτε στενό προσδιορισμό της συγκριτικής αξιολόγησης της βιομηχανικής ανταγωνιστικότητας ο οποίος θα επικεντρώνεται απλά και μόνο στον ανταγωνισμό μισθών - τιμών, καθώς δεν υπάρχει καμία απόδειξη που να συνδέει τις απώλειες της Ευρωπαϊκής Ένωσης σε ό,τι αφορά την κατασκευαστική βιομηχανία λόγω κόστους εργασίας[semigr ]

11. ζητεί μια ειδική τροπολογία στο νέο πειραματικό σχέδιο «Ανάπτυξη των Ανθρωπίνων Πόρων» όπου θα γίνεται συγκριτική αξιολόγηση των ανταγωνιστικών επιδόσεων προκειμένου να δίδεται υψηλή προτεραιότητα στην ποιότητα της εκπαίδευσης και κατάρτισης στην Ευρωπαϊκή Ένωση δεδομένου ότι οι διαφορές κόστους ανάμεσα στις ευρωπαϊκές επιχειρήσεις και στις αντίστοιχες ιαπωνικές και αμερικανικές οφείλονται συχνά στις διατάξεις - πλαίσιο του ενεχομένου κράτους και όχι σε αδυναμίες στην αγορά εργασίας[semigr ] να δίδεται δε υψηλή προτεραιότητα στη διασύνδεση εκπαίδευσης και κατάρτισης αφενός και χώρου εργασίας αφετέρου, δεδομένου ότι η Ευρώπη παρουσιάζει σε αυτόν τον τομέα σαφείς ανεπάρκειες σε σχέση με άλλες παγκόσμιες οικονομικές δυνάμεις. Τούτο πρέπει να επιτευχθεί μέσω της δια βίου επιμόρφωσης[semigr ]

12. ζητεί από την Επιτροπή να καταρτίσει ένα νέο πειραματικό σχέδιο το οποίο θα διερευνήσει γιατί ορισμένοι τομείς της Ευρωπαϊκής Ένωσης, όπως των τροφίμων, ποτών, καπνού και επίπλων ξεπερνούν τους Ιάπωνες και Αμερικανούς ανταγωνιστές τους σε βιομηχανική πρόσθετη αξία, και γιατί ορισμένα κράτη μέλη της Ευρωπαϊκής Ένωσης ξεπερνούν την Ιαπωνία και τις Ηνωμένες Πολιτείες της Αμερικής από πλευράς δημιουργίας εργασίας[semigr ]

13. ζητεί από την Επιτροπή και τα κράτη μέλη να διερευνήσουν τα θετικά αποτελέσματα της συγκριτικής αξιολόγησης από την εφαρμογή μιας καλύτερης πρακτικής στην αγορά εργασίας (κόστος εργασίας, προσαρμοστικότητα του εργατικού δυναμικού, επενδύσεις στο ανθρώπινο δυναμικό) η οποία να συμβάλλει στην ευελιξία της και στον τομέα της υγείας και ασφάλειας στον τόπο εργασίας, παράγοντες που αυξάνουν την αποτελεσματικότητα, την παραγωγή και τα ωφέλη σε παραγωγικότητα[semigr ]

14. καλεί την Επιτροπή να διερευνήσει την πιθανότητα της καθιέρωσης προγράμματος πιλότου για συμπληρωματική αξιολόγηση όσον αφορά τις υποδομές των επενδύσεων της Ευρωπαϊκής Ένωσης[semigr ]

15. ζητεί από την Επιτροπή να αποστείλει στο Ευρωπαϊκό Κοινοβούλιο έκθεση σχετικά με τα αποτελέσματα των πειραματικών σχεδίων και βάσει αυτών των πειραματικών σχεδίων να προτείνει πρόγραμμα εργασίας με συγκεκριμένο χρονοδιάγραμμα και σε συγκεκριμένα θέματα για το μελλοντικό έργο της συγκριτικής αξιολόγησης των ανταγωνιστικών επιδόσεων, να συντάξει ετήσια έκθεση στην οποία θα αναφέρονται οι εξελίξεις στον τομέα της συγκριτικής αξιολόγησης των ανταγωνιστικών επιδόσεων και να καθορίσει τις δράσεις που θα πρέπει να αναληφθούν, κατόπιν της μελέτης των αποτελεσμάτων της συγκριτικής αξιολόγησης των ανταγωνιστικών επιδόσεων, από τα κράτη μέλη ή στο επίπεδο των κοινοτικών πολιτικών[semigr ]

16. αναθέτει στον Πρόεδρό του να διαβιβάσει το ψήφισμά του στην Επιτροπή και το Συμβούλιο.